Ons paaie kruis met baie mense deur ons leeftyd en daar gaan 'n tyd kom waar sandpapier-mense ons lewens gaan betree. Ons interaksies met hulle is seer, so moenie dat hulle jou emosies deur skuur nie. Vra die Here om dit eerder vir goed te gebruik en jou karakter daar deur te skaaf. Dra hulle gedurig op in gebed sodat die Heilige Gees by hulle ook genesing kan bring.
Die Here sal jou nooit 'n gees van vreesagtigheid gee nie. Vrede, liefde en selfbeheersing bewys die huisvesting van die Heilige Gees en die Krag van Jesus.